Johannes Brochmann

Bodvar Fredrik Johannes Brochmann (født 19. april 1852 i Kvinesdal, død 25. mars 1930) var prest, forfatter, dramatiker og skribent. Han bodde i Ullensvang, Røldal og Sogndal.

Johannes Brochmann ble cand.theol. i 1876, og arbeidet som lærer i Oslo fra 1877 til han i 1885 av helbredsgrunner flyttet til Vestlandet. Han bodde i Ullensvang fra 1885, ble sogneprest i Røldal i 1900 og i Sogndal fra 1908 til 1923.   I Ullensvang arbeidet han som fri skribent, journalist, prestevikar og foredragsholder. I denne tiden bidro han til å stifte ungdomslag i bygda. I Røldal skal han ha bidratt til å bevare Røldal stavkirke.  

Han skrev dikt og en komedie allerede i studietiden. Dramaet Haakon Adelsteinsfostre (1878) er basert på Heimskringla, og er aldri oppført.  Hans forfatterskap omfatter ellers polemikk med Bjørnson om Over Ævne, biografier over teologene E.F.B. Horn og Anton Christian Bang, dikt, sanger og eventyr.

Han var sønn av sogneprest Diderik Hegermann Brochmann (1808–1875) og Sara Jessine Louise Brock (1811–1891) fra Nannestad.Brochmann, Bodvar Fredrik Johannes i Norsk Forfatter-Lexicon, 1814–1880. Han giftet seg i 1878 med Elisabeth Falsen Smith (1855–1915) fra Molde, som også var litterært interessert og oversatte Sherlock Holmesbøker.Publikasjoner av Elisabeth Brochmann i BIBSYS De var foreldre til Diderik Brochmann og Georg Brochmann, og gjennom Diderik besteforeldre til Zinken Hopp og Odd BrochmannCarl Lauritz Lund-Iversen. «Brikker til et bilde, en biografisk skisse». I: Zinken : en bok om Zinken Hopp. Redigert av Carl Lauritz Lund-Iversen. Eide forlag, 2005. ISBN 82-514-0684-6 Også onkel til Bertram Dybwad Brochmann.

 Referanser 

 Eksterne lenker 

Kategori:Norske lutherske prester
Kategori:Norske dramatikere
Kategori:Personer fra Sogndal kommune
Kategori:Personer fra Ullensvang kommune